om fornyet overvejelse af nyttiggørelsesmålene for WEEE, om muligheden af at opstille separate mål for WEEE, der skal forberedes til genbrug og om fornyet overvejelse af den beregningsmetode, der er fastsat i Article 11, stk. 6, i direktiv 2012/19/EU om WEEE

Det elektriske og elektroniske udstyr (EEE), der henhører under WEEE-direktivets anvendelsesområde, klassificeres i øjeblikket under 10 "produktorienterede" kategorier fastsat i bilag I og II ( ). Fra den 15. august 2018 vil EEE blive klassificeret under 6 "indsamlingsorienterede" kategorier fastsat i bilag III og IV ( ). De nyttiggørelsesmål, som producenterne skal opfylde i henhold til artikel 11, stk. 1, finder anvendelse på hver enkelt EEE-kategori som fastsat i bilag V.

3.Tage den i artikel 11, stk. 2 omhandlede beregningsmetode for opfyldelse af nyttiggørelsesmålene op til fornyet overvejelse med henblik på at analysere, om det kan lade sig gøre at fastsætte målene på basis af produkter og materialer (output) fra processerne til nyttiggørelse, genanvendelse og forberedelse med henblik på genbrug.

I denne forbindelse indføres der med WEEE-direktivet i artikel 11 og bilag V fælles mål for forberedelse med henblik på genbrug og genanvendelse samt mål for nyttiggørelse for WEEE, ligesom der i artikel 11, stk. 2, fastsættes en metode til beregning af disse mål.

WEEE-direktivet fastsætter regler for forvaltning af WEEE med henblik på at bidrage til en bæredygtig produktion og et bæredygtigt forbrug ved i første række at forebygge frembringelse af WEEE og desuden genbruge, genanvende og på anden måde nyttiggøre dette affald for at nedbringe den affaldsmængde, der skal bortskaffes, og bidrage til en effektiv ressourceudnyttelse og genvinding af værdifulde sekundære råstoffer.

Ændringen af kategorierne resulterer i en stigning på over 7 % i den mængde, der skal genanvendes, hvilket betyder, at de genanvendelsesmål, der finder anvendelse fra 2018 (i seks kategorier), er mere ambitiøse end de mål, der gælder fra 2015 til 2018 (i 10 kategorier). Dette er ønskeligt, eftersom målene bør vokse over tid, og en håndhævelse af målene for 2018 (seks kategorier) vil føre til en mindre stigning i de miljømæssige og økonomiske fordele som følge af stigningen i mængden af materialer, der nyttiggøres og genanvendes.

Inddelingen i seks kategorier ligger meget tættere på arbejdsgangene på indsamlings- og behandlingsniveau. Det kan således også forbedre konsistensen i dataindberetningen og lette den administrative byrde for såvel WEEE-indsamlings- og behandlingsfaciliteter som de nationale myndigheder, når de konsoliderer og kontrollerer dataenes konsistens.

2.3. Konklusion

Kommissionen har på grundlag af den gennemførte vurdering konkluderet, at der ikke er nogen grund til at revidere nyttiggørelsesmålene for de seks nye EEE-kategorier omhandlet i bilag V, del 3, da disse måls ambitionsniveau svarer til ambitionsniveauet for de mål, der er fastsat i de nuværende 10 kategorier fastsat i bilag V, del 2.

3.Undersøgelse af muligheden af at opstille separate mål for WEEE, der forberedes med henblik på genbrug

3.1. Mål

Det hensigtsmæssige i at opstille separate mål for forberedelse med henblik på genbrug blev undersøgt ved at sammenstille den relevante praksis, der anvendes i medlemsstaterne, analysere drivkræfterne bag og hindringerne for forberedelse med henblik på genbrug og på grundlag af de tilgængelige oplysninger at vurdere, om det er gennemførligt og praktisk at opstille separate mål for WEEE, der skal forberedes med henblik på genbrug.

3.2. Vurdering af muligheden af at opstille separate mål for WEEE, der forberedes med henblik på genbrug

I 2012 indberettede medlemsstaterne til Eurostat, at omkring 70 000 ton WEEE var blevet genbrugt/forberedt med henblik på genbrug i EU. Det er imidlertid frivilligt, om medlemsstaterne vil indberette separate data for genbrug/forberedelse med henblik på genbrug, og kun 15 medlemsstater indberettede data i 2012, som det fremgår af nedenstående tabel.

Medlemsstat WEEE indsamlet (ton) WEEE genbrugt/forberedt med henblik på genbrug (ton) Genbrug/forberedelse med henblik på genbrug i forhold til det indsamlede WEEE Østrig 77 402 1 248 2 % Belgien 116 458 4 068 3 % Bulgarien 38 431 292 1 % Kroatien 16 187 0 0 % Cypern 2 514 42 2 % Tjekkiet 53 685 0 0 % Danmark 76 200 0 0 % Estland 5 465 0 0 % Finland 52 972 557 1 % Frankrig 470 556 9 568 2 % Tyskland 690 711 11 845 2 % Grækenland 37 235 0 0 % Ungarn 44 262 0 0 % Irland 41 177 360 1 % Italien 497 378 - - Letland 4 694 37 1 % Litauen 14 259 0 0 % Luxembourg 5 010 0 0 % Μalta 1 506 0 0 % Nederlandene 123 684 475 0 % Polen 175 295 791 0 % Portugal 43 695 33 0 % Medlemsstat WEEE indsamlet (ton) WEEE genbrugt/forberedt med henblik på genbrug (ton) Genbrug/forberedelse med henblik på genbrug i forhold til det indsamlede WEEE Rumænien 23 083 0 0 % Slovakiet 22 671 0 0 % Slovenien 9 430 30 0 % Spanien 157 994 351 0 % Sverige 168 612 0 0 % Det Forenede Kongerige 503 611 41 630 8 % I ALT 3 474 177 71 327 2 %

Da et stort antal medlemsstater ikke indberettede de mængder af WEEE, der blev genbrugt/forberedt med henblik på genbrug, separat, og da medlemsstaternes rapporter ikke indeholdt nogen nærmere angivelse af, hvilke foranstaltninger der betragtes som genbrug/forberedelse med henblik på genbrug i medlemsstaterne, er disse oplysninger ikke tilstrækkeligt repræsentative. Disse data fører dog frem til den konklusion, at genbrug og forberedelse med henblik på genbrug ikke er særlig udviklet på EU-plan, undtagen i nogle få medlemsstater. Undersøgelsen viste, at der findes betydelige forskelle i forbrugsmønstrene mellem medlemsstaterne hvad angår brugte produkter, hvilket har påvirket udviklingsniveauet inden for sektoren. Dette gør det noget vanskeligt at vurdere potentialet for forberedelse med henblik på genbrug i EU.

Undersøgelsen analyserede muligheden for at fastsætte et separat mål for forberedelse med henblik på genbrug. Hvad angår de økonomiske virkninger kunne forberedelse med henblik på genbrug medføre betydelige indtægter og besparelser for økonomien. På grund af den positive indvirkning på jobskabelsen, der skyldes, at lavindkomstgrupper i befolkningen får mulighed for at købe billige husholdningsapparater, har forberedelse med henblik på genbrug også positive sociale virkninger. De mulige miljømæssige virkninger af forberedelse med henblik på genbrug hænger sammen med, at man undgår at fremstille nyt EEE, og at mængden af affald nedbringes. Energiforbruget skal imidlertid også tages i betragtning, da nye apparater normalt er mere energieffektive end genbrugt ældre udstyr.

På den anden side vil fastsættelse af et separat mål for forberedelse med henblik på genbrug kræve et godt kendskab til de mængder af WEEE, der kan forberedes med henblik på genbrug i EU, og til, om det er økonomisk gennemførligt at ændre logistikken for at sikre, at potentialet for genbrug af WEEE rent faktisk kan realiseres. Navnlig i medlemsstater, hvor forberedelse med henblik på genbrug er underudviklet, ville det kræve ændringer af indsamlingsstrukturerne og indførelse af procedurer til afprøvning af WEEE, når det indsamles, og forud for enhver overførsel. Det ville også kræve, at der udvikles et indberetningssystem for at fjerne risikoen for, at WEEE tælles med to gange, da det kan indsamles og forberedes med henblik på genbrug flere gange, før det genanvendes. Indberetningssystemet skal også sondre mellem de reelle strømme af WEEE, der forberedes med henblik på genbrug, og udstyr, der genbruges uden at være affald. Hvis der opstilles et separat mål for forberedelse med henblik på genbrug, er der endvidere en risiko for, at producenterne af EEE ikke bidrager i lige høj grad til realiseringen af målet, da efterspørgslen efter brugte produkter ikke er den samme for alle EEE-kategorier, og i nogle tilfælde er forskellig for forskellige mærker af den samme type udstyr. Selv om risikoen for, at producenterne ikke bidrager i lige høj grad, også findes i forbindelse med et fælles mål, giver dette dog større fleksibilitet med hensyn til at kompensere for de forskelle i efterspørgslen efter brugte produkter, der findes mellem forskellige EEE-kategorier.

Undersøgelsen bekræftede således, at opstilling af et separat mål for forberedelse med henblik på genbrug vil medføre yderligere forpligtelser for de økonomiske aktører og medlemsstaterne (f.eks. indberetning, overvågning) og en betydelig forøgelse af den administrative byrde. Det fælles mål for forberedelse med henblik på genbrug og genanvendelse, der gælder fra 2015 (bilag V, del 2 og 3), gør det muligt for medlemsstaterne at nå dette mål ved at fremme såvel genanvendelse som forberedelse med henblik på genbrug. Medlemsstater, der opstiller nationale mål for forberedelse med henblik på genbrug for WEEE, vil dog efter al sandsynlighed i højere grad aktivt fremme praksisser, der øger forberedelsen med henblik på genbrug, herunder fremme af adgangen til WEEE for personale fra genbrugscentre, som det kræves i direktivets artikel 6, stk. 2, hvorved der opnås mere positive resultater med hensyn til EU's affaldshierarki for WEEE.

3.3. Konklusion

Kommissionen har på grundlag af nøgleresultaterne af vurderingen konkluderet, at det ikke på nuværende tidspunkt er hensigtsmæssigt at opstille separate mål for WEEE, der skal forberedes med henblik på genbrug, i WEEE-direktivet. Kommissionen vil dog fremme udvekslingen af information mellem medlemsstaterne med henblik på at påvise god praksis i medlemsstater, hvor målene for forberedelse med henblik på genbrug af WEEE er blevet opstillet på nationalt eller regionalt plan eller i henhold til ordninger for udvidet producentansvar.

4.Fornyet overvejelse af metoden til beregning af opfyldelse nyttiggørelsesmålene for WEEE opstillet i artikel 11, stk. 2, i direktiv 2012/19/EU

4.1. Mål